Jajem (band)

**Jajem** is een rock-'n'-rollband uut Hummel. Zi'j zun in 2001 ontstoan. Anvankelik heitte 't bandje *Vlake en de Maltdrinkers*, moar dat was gin succes en zo most d'n name veranderd worden. Noa een flinke oavend oefenen en zoepen werd de name *Jajem* geboren.

## Muziek
De muziek dee-t de band spölt besteet veurnamelek uut muziek van darden mit eiges bedachte teksten. Teggenswoordig wordt ok völle covers espöld. Zi'j hebt een eigen Elvisact, en ze spölt ok regelmaotig wark van de onder andere AC/DC, Creedence Clearwater Revival, Neil Young en Lynyrd Skynyrd. Ok van de Hummelse helden Normaal en Jovink en de Voederbietels wodt d'r muziek espöld.

## Bezetting
Tegenwoordig besteet Jajem uut:
* Dimitri Vlake (Bun): gitare, zang   
* Marcus ten Zijthoff (Little Angus): gitare, zang   
* Frederik van Ingen (Stubby): basgitare, zang
* Niels Gosselink (Drumstick): drums en zang
* Bjorn Gosselink (Manager): zang

## Crew
Ok hebt zi'j een eigen crew in 't leaven eroepen. Zi'j mosten ja ebracht en ehaald worden van en noar de verschillende optredens, en er most ok met kasten, instrumenten en boxen esleupt worden. De voltallige crew besteet uut:

* Frank van Dijk (Leo)
* Erik Wijers (Boertjuhh)

## Viefjoarig bestoan
In 2006 wodden 't viefjoarig bestoan evierd. Wullinks Wilde Westen wodden om-etoverd tot ne feestschure; optredens dissen oavond waren van onder andere de Spitfires en de Haverkamp Band. Paul Kemper (*Maelmoes*) en Richard Jansen (*Gorro*) waren d'r ok bi-j.

D'r zun opnames emaakt van dit feest. Disse opnames zun deur gitarist Little Angus op een schiefken ebrand. D'r is ok een tweede schiefken an too-evoogd met de meest hilarische, memorabele en valse momenten van de veurgaonde vief joar. Disse dvd is in april 2006 eprissenteerd op nen woensdagoavond bi-j café 'De Tol' in Hummel. D'r zun d'r honderden zo neet duzenden van edrukt, moar slechts een paar zun d'r ok daodwarkelek verkocht; de rest is weg-egeaven as onderzetter, bierviltjen, frisbee of spul om ow toafel recht te kriegen. Disse dvd is verkriegboar op www.jajem.com of tijdens optreadens van de band.

## Heden
In 2008 en 2009 is Jajem weer flink bezig ewest om zichzelf op de muzikale kaarte van Nederland te zetten. Zo wodden optredens op Ameland en in Den Haag een groot succes, en kwamp der een pagina's groot artikel in 't vakblad Musicmaker. Op 31 jannewoari 2009 is zelfs een heuse cd op-enommen tijdens 't Hummelrock-festival in Langerak. Disse cd, met de völzeggende titel 'Jajem Live', wördt op 23 mei in Hummel presenteerd as de band euren 8sten verjöardag viert. Tijdens dit feest zult onder andere de Taliband en Kas Bendjen optreaden. André Nijman, alias DJ Dré, zal tussendeur pleatkes drea-jen.

## Liedjes
### Eigen wark
* Leo
* Uut Eaten
*'t Leaven van Een Rocker
* Superheld
* I'j Mot Noar Jajem
* Nix Op TV
* Rockaholic
* Dialectrock
* 't Was Een Vent

### Dialectcovers
* 't Geet Hier Spoken (Jovink en de Voederbietels)
* Oerend Hard (Normaal)
* Noar 't Café (Normaal)
* Hummelo (Normaal)
* Oh Deerne (Normaal)
* Klasse Goed Te Passe (Jovink en de Voederbietels)

### Elvisact
* Great Balls Of Fire 
* Guitar Man
* Little Sister
* Blue Suede Shoes
* Hound Dog
* Johnny B. Goode

### Engelse covers
* Sweet Home Chicago (Blues Brothers)
* Sweet Home Alabama (Lynyrd Skynyrd)
* Saturday Night (Herman Brood)
* Rocking In The Free World (Neil Young)
* Get Back (Beatles)
* Route 66 (Chuck Berry)
* Proud Mary (Creedence Clearwater Revival)
* Hit The Road Jack (Ray Charles)
* All Right Now (Free)
* Highway To Hell (AC/DC)
* Oh Carol (Chuck Berry)

## Uutgoande verwiezing
*Webstee van de band Jajem
*Officiële Hyves